Haustið 2018 hlutum við í Austurkór ásamt vinum okkar í leikskólanum Baugi og Hörðuvallaskóla styrk úr sprotasjóð ætlaðan samvinnuverkefni skólanna . Þar sem skólarnir hafa unnið með vináttuverkefni Barnaheilla ( Blær ) þótti kjörið að Blær myndi brúa bilið á milli skólastiganna . Reglulegar heimsóknir barna og kennara á milli skólastiganna þar sem unnið er með námsefnið gefur frábæran flöt á þessu samstarfi . Skólaárið 2016 - 2017 tókum við í Austurkór þátt í þróunarverkefninu " Læsi er meira en stafastaut " ásamt öllum leikskólum Kópavogs . Hér má lesa skýrsluna okkar um verkefnið Læsi er meira en stafastaut Þróunarverkefni 2014 - 2015 Veturinn 2014 - 2015 tókum við í Austurkór þátt í þróunarverkefni ásamt öðrum leikskólum í Kópavogi um sjálfbærni og vísindi . Verkefnið okkar bar heitið „ Hvað er þetta ? “ . Markmið verkefnisins var að ýta undir forvitni barnanna á umhverfi sínu , veita þeim tækifæri til nýrra upplifana og reynslu og að vekja athygli á því stóra og smáa sem finna má í náttúrunni sem og í manngerðu umhverfi . Einnig vildum við sjá hvort að þessi upplifun í náttúrunni myndi skila sér í leik barnanna inni í leikskólanum . Hér má lesa skýrsluna okkar sem gefin var út í lok verkefnisins : " Hvað er þetta ? "